stanford-oval/wikipedia huggingface dataset:
สิงห์ เชียงราย สเตเดียม
แหล่งข้อมูลอื่น

สิงห์ สเตเดียม เขี้ยวเล็บแดนเหนือ สู่การคว้าแชมป์ลีก เก็บถาวร 2021-09-19 ที่ เวย์แบ็กแมชชีน
สนามฟุตบอล สิงห์ สเตเดี้ยม สังเวียนแข้งของทัพกว่างโซ้งมหาภัย
| ด ค กสนามกีฬาไทยลีก |
| --- | --- |
สนามใน ฤดูกาลปัจจุบัน (2567–68):  ช้างอารีนา (บุรีรัมย์ ยูไนเต็ด)  แพตสเตเดียม (การท่าเรือ)  ดราก้อน โซลาร์ พาร์ค (ราชบุรี)  สนามกีฬากลางขอนแก่น (ขอนแก่น ยูไนเต็ด)  บีจีสเตเดียม (บีจี ปทุม ยูไนเต็ด)  สนามกีฬาโรงเรียนกีฬาเทศบาลนครนครปฐม (นครปฐม ยูไนเต็ด)  สนามทะเลหลวง (สุโขทัย)  พิชญสเตเดียม (หนองบัว พิชญ)  ลำพูน วอร์ริเออร์ สเตเดียม (ลำพูน วอร์ริเออร์)  ทรูสเตเดียม (ทรูแบงค็อก ยูไนเต็ด)  สนามเฉลิมพระเกียรติ 80 พรรษา (นครราชสีมา มาสด้า)  สนามกีฬากลางระยอง (ระยอง)  สามอ่าวสเตเดียม (พีที ประจวบ)  ลีโอ เชียงราย สเตเดียม (ลีโอ เชียงราย ยูไนเต็ด)  ธันเดอร์โดมสเตเดียม (เมืองทอง ยูไนเต็ด) 
สนามที่เคยใช้แข่งขัน:  ชลบุรี ยูทีเอ สเตเดียม  สนามบุณยะจินดา  สนามกีฬากลางตราด  สนามกีฬาสมโภชเชียงใหม่ 700 ปี  แม่กวงสเตเดียม  สนามกีฬากลางจังหวัดลำปาง  เขาพลองสเตเดียม  สนามกีฬาราชนาวี สัตหีบ  สนามกีฬาลาดกระบัง 54  สนามกีฬากลางสุพรรณบุรี  สนามศรีนครลำดวน  สมุทรปราการสเตเดียม  สนามกีฬากลางสมุทรสงคราม  ยูเอ็มที สเตเดียม  สนามทีโอที สเตเดียม  สนามกีฬาเฉลิมพระเกียรติ 72 พรรษา  สนามกีฬาเฉลิมพระเกียรติ เทศบาลนครนนทบุรี  สนามกีฬาหนองปรือ  พีทีทีสเตเดียม  สนาม ม.มหิดล ศาลายา  สนามศรีราชา ซูซูกิ สเตเดี้ยม  สนามกีฬาติณสูลานนท์  สนามกีฬากลางสระบุรี  สนามกีฬากองทัพบก  สนามกีฬาธูปะเตมีย์  เขากระโดง สเตเดียม  ราชมังคลากีฬาสถาน  สนามฟุตบอลเทพหัสดิน  สนามศุภชลาศัย 
| ด ค กสโมสรฟุตบอลสิงห์ เชียงราย ยูไนเต็ด |
| --- | --- |
 เอเชีย  ฤดูกาลปัจจุบัน 
สนามเหย้า:  สนามฟุตบอลมหาวิทยาลัยแม่ฟ้าหลวง (2552–2555)  สิงห์ เชียงราย สเตเดียม (2555–ปัจจุบัน) 
ฤดูกาล:  2559  2560  2561  2562  2563–64  2564–65  2565–66  2566–67  2567–68 
บุคลากร:  มิตติ ติยะไพรัช  ปวิศรัฐฐ์ ติยะไพรัช 
บทความที่เกี่ยวข้อง:  จังหวัดเชียงราย  เบียร์สิงห์  ด้วงกว่างชน
อากีรา

ผู้เก็บกู้ทุ่นระเบิด และภัณฑารักษ์พิพิธภัณฑ์ชาวกัมพูชา
ระวังสับสนกับ อากิระ
| อากีรา Aki Ra |
| --- | --- |
អាគីរ៉ា
อากีรา ใน พ.ศ 2549
เกิด: អឿន យក្ស (เอือน เยียะ; Eoun Yeak) ไม่ทราบ (ป. พ.ศ. 2513) เสียมราฐ, กัมพูชา
อาชีพ: นักรณรงค์เก็บกู้ทุ่นระเบิด, ภัณฑารักษ์, ผู้อำนวยการ Cambodian Self Help Demining (องค์กรเอกชน)
คู่สมรส: ហួត (ฮวด; Hourt) (เสียชีวิต 2552)
บุตร: 3 (អមតៈ (อมตะ), មីនា (มีนา), មេត្តា (เมตตา))
อากีรา (เขมร: អាគីរ៉ា; อักษรโรมัน: Aki Ra บางครั้งเขียน Akira เกิดประมาณ พ.ศ. 2513) เป็นอดีตทหารเด็กชาวกัมพูชาที่ถูกเกณฑ์โดยเขมรแดง ซึ่งภายหลังทำงานเป็นผู้เก็บกู้ทุ่นระเบิดและภัณฑารักษ์ของพิพิธภัณฑ์ในเมืองเสียมราฐ ประเทศกัมพูชา เขาอุทิศชีวิตเพื่อกำจัดทุ่นระเบิดในกัมพูชา และดูแลเด็กที่ตกเป็นเหยื่อกับระเบิด อากีรากล่าวว่าตั้งแต่ปี 2535 เขาได้เก็บกู้และทำลายทุ่นระเบิดมากถึง 50,000 ลูก และเขาเป็นผู้ก่อตั้งพิพิธภัณฑ์ทุ่นระเบิดกัมพูชา (អង្គការដោះមីនកម្ពុជា​; Cambodian Self Help Demining, CSHD)
ปฐมวัย

อากีราไม่แน่ใจอายุของตนเองแต่เชื่อว่าเขาเกิดในปี 2513 หรือปี 2516 บิดามารดาถูกสังหารโดยเขมรแดง เขาเป็นเด็กกำพร้าในค่ายของเขมรแดง เขาได้รับการเลี้ยงดูร่วมกับเด็กกำพร้าคนอื่น ๆ อีกหลายคนโดยผู้หญิงคนหนึ่งชื่อ ยวน (យួន; Yourn) ในไม่ช้าเขาก็กลายเป็นทหารเด็กเช่นเดียวกับคนอื่น ๆ อีกหลายคน เมื่อความแข็งแรงของเขาเพียงพอที่จะเป็นประโยชน์กับหน่วยทหารเขมรแดงในท้องถิ่น เมื่อกองทัพเวียดนามบุกกัมพูชาเพื่อโค่นล้มระบอบเขมรแดง เขาถูกควบคุมตัวโดยทหารเวียดนาม ต่อมาเขาได้สมัครเป็นทหารในกองทัพปฏิวัติประชาชนกัมพูชาของรัฐบาลสาธารณรัฐประชามานิตกัมพูชาที่ตั้งขึ้นใหม่ หน้าที่ของเขารวมถึงการวางทุ่นระเบิดตามพื้นที่ขุดบริเวณชายแดนกัมพูชาติดกับไทย ชื่อ "อากีรา" ตั้งโดยคนรู้จักชาวญี่ปุ่น และไม่ใช่ชื่อเกิดของเขา ชื่อเดิมของเขาคือ เอือน เยียะ (អឿន យក្ស; Eoun Yeak) แต่หนึ่งในหัวหน้างานของเขาเคยเปรียบเทียบประสิทธิภาพของเขากับ AKIRA ซึ่งเป็นบริษัทเครื่องใช้ไฟฟ้าสำหรับงานหนัก
การกวาดล้างทุ่นระเบิด

หลังจากวางทุ่นระเบิดหลายพันลูกในฐานะทหาร อากีราได้รับงานเป็นผู้เก็บกู้ทุ่นระเบิดกับองค์กรสนับสนุนการปฏิบัติการทุ่นระเบิดแห่งสหประชาชาติ (United Nations Mine Action Service, UNMAS) ใน พ.ศ. 2534 หลังจากออกจาก UNMAS ในปี 2535 เขายังคงปลดชนวนและกำจัดทุ่นระเบิดในชุมชนของเขาต่อไป เขาใช้มีดพับ จอบ และท่อนไม้ในการเก็บกู้เนื่องจากไม่มีเครื่องมือ เขาจะปลดชนวนกับระเบิดและอาวุธยุทโธปกรณ์ที่ยังไม่ระเบิด (unexploded ordnance, UXO) ที่เขาพบในหมู่บ้านเล็ก ๆ และนำเปลือกของวัตถุที่เก็บกู้กลับบ้าน บางครั้งเขาจะขายเป็นเศษเหล็กเพื่อใช้เป็นทุนในการทำงานของเขา
นักท่องเที่ยวเริ่มได้ยินเรื่องราวเกี่ยวกับชายชาวกัมพูชาคนหนึ่งที่ใช้ท่อนไม้เก็บกู้ทุ่นระเบิด และมีบ้านที่เต็มไปด้วยอาวุธยุทโธปกรณ์ที่ถอดชนวนแล้ว ในปี 2542 อากีราเริ่มเรียกเก็บเงินหนึ่งดอลลาร์สหรัฐเพื่อดูชุดสะสมของเขา โดยเขาใช้เงินนั้นเพื่อช่วยเหลือกิจกรรมต่อไป จึงเป็นการเริ่มต้นของพิพิธภัณฑ์ทุ่นระเบิดกัมพูชา
อากีราเก็บกู้ทุ่นระเบิดในพื้นที่ที่เขาเคยสู้รบ เมื่อเขาได้ยินเรื่องอุบัติเหตุ หรือเมื่อหัวหน้าหมู่บ้านและชาวนาโทรศัพท์หาเขาที่พิพิธภัณฑ์ และเล่าให้เขาฟังถึงทุ่นระเบิดในหมู่บ้านและขอความช่วยเหลือจากเขา นอกจากนั้นเขาได้จัดกลุ่มอย่างไม่เป็นทางการให้การศึกษาเรื่องความเสี่ยงต่อทุ่นระเบิดเพื่อสอนผู้คนเกี่ยวกับอันตรายของอาวุธยุทโธปกรณ์และทุ่นระเบิดที่ยังไม่ระเบิด
การรับบุตรบุญธรรม

ขณะที่ทำงานในหมู่บ้านเหล่านี้ เขาพบเด็กได้รับบาดเจ็บและถูกทอดทิ้งจำนวนมาก เขาพาเด็ก ๆ กลับบ้านเพื่ออาศัยอยู่กับเขาและฮวด (ហួត; Hourt) ภรรยาของเขา เด็กบางคนที่ย้ายมาอยู่ที่บ้านเคยเป็นเด็กเร่ร่อนจากเสียมราฐและพนมเปญด้วย ในที่สุดเขาก็รับอุปการะเด็กชายและเด็กหญิงมากกว่ายี่สิบคน
ในช่วงต้นปี 2552 เด็กชายคนหนึ่งมาอาศัยอยู่กับอากีราและฮวด ซึ่งเขาสูญเสียแขนและมือส่วนใหญ่ไปจากระเบิดลูกปรายที่คาดว่าหลงเหลือมาจากสงครามกลางเมืองกัมพูชา เมื่อเด็กชายกับลุงของเขาพบระเบิดในขณะทำงานในทุ่งนาใกล้เมืองพระตะบองทางตะวันตกของเสียมราฐ อากีราพบเขาในโรงพยาบาลและเล่าให้ครอบครัวฟังเกี่ยวกับพิพิธภัณฑ์แห่งนี้ ตอนนี้เขาอาศัยอยู่กับอากีราและเข้าเรียนที่โรงเรียน ปัจจุบันมีเด็กทั้งหมด 29 คนอาศัยอยู่ที่ศูนย์บรรเทาทุกข์พิพิธภัณฑ์ทุ่นระเบิดกัมพูชา ในอดีตพวกเขาส่วนใหญ่เป็นเหยื่อของทุ่นระเบิด แต่ปัจจุบันยังรวมไปถึงเด็กที่เกิดมาไม่มีแขนขา ผู้ที่ป่วยด้วยโรคโปลิโอ และบางคนติดเชื้อเอชไอวี บางคนเป็นเด็กกำพร้า ขณะที่บางคนพ่อแม่ไม่สามารถเลี้ยงดูพวกเขาได้ เงินทุนที่พิพิธภัณฑ์ได้รับทุ่มเทเพื่อสนับสนุนเด็ก ๆ เหล่านี้ ในเรื่องอาหาร เครื่องนุ่มห่ม และสนับสนุนให้พวกเขาไปโรงเรียน
องค์กรความช่วยเหลือกวาดล้างทุ่นระเบิดของชาวกัมพูชา

หน่วยงานของรัฐบาลกัมพูชาพยายามที่จะปิดพิพิธภัณฑ์หลังจากเปิดได้ไม่นาน และอากีราจำเป็นต้องยุติกิจกรรมเก็บกู้ทุ่นระเบิดที่ "ไม่ได้รับการรับรอง" หลังจากถูกจำคุกช่วงสั้น ๆ ใน พ.ศ. 2544 (และอีกครั้งใน พ.ศ. 2549) ในปี 2548 เขาได้เดินทางไปลอนดอน เพื่อรับการฝึกอบรมเกี่ยวกับการกำจัดอาวุธยุทโธปกรณ์จากโรงเรียนนานาชาติด้านความมั่นคงและการศึกษาวัตถุระเบิด ต่อมาใน พ.ศ. 2551 ด้วยความช่วยเหลือของกองทุนบรรเทาภัยจากทุ่นระเบิด (Landmine Relief Fund) ซึ่งเป็นองค์กรการกุศลจากสหรัฐ และคณะเก็บกู้ทุ่นระเบิดของทหารผ่านศึกเวียดนามในกัมพูชา ซึ่งเป็นกลุ่มทหารผ่านศึกชาวออสเตรเลีย อากีราได้รับการรับรองอย่างสมบูรณ์ในฐานะผู้เก็บกู้ทุ่นระเบิด และเขาได้ก่อตั้งองค์กรพัฒนาเอกชนแห่งใหม่ขึ้นในชื่อ Cambodian Self Help Demining (CSHD, องค์กรความช่วยเหลือกวาดล้างทุ่นระเบิดของชาวกัมพูชา) องค์กรได้รับการรับรองจากหน่วยงานปฏิบัติการทุ่นระเบิดของกัมพูชาโดยมีการตรวจสอบอาวุธยุทโธปกรณ์ที่จัดแสดงในพิพิธภัณฑ์เป็นประจำ และกองทุนบรรเทาภัยจากทุ่นระเบิดมีตัวแทนในประเทศกัมพูชาที่ทำงานร่วมกับ CSHD นอกจากนี้ผู้อำนวยการสร้างภาพยนตร์ชาวแคนาดา ริชาร์ด ฟิทุสซี (Richard Fitoussi) และผู้กำกับภาพยนตร์ชาวอเมริกัน ทอม ชาเดียค (Tom Shadyac) ยังให้การสนับสนุนอย่างเต็มที่อีกด้วย
พิพิธภัณฑ์ทุ่นระเบิดมีการย้ายที่ทำการและได้เปิดใหม่ใน พ.ศ. 2551
หนังสืออนุญาตของ CSHD คือให้ทำการกวาดล้างทุ่นระเบิดในหมู่บ้านเล็ก ๆ ซึ่งเป็นพื้นที่ที่ถือว่า "มีความสำคัญต่ำ" ส่วนองค์กรกวาดล้างทุ่นระเบิดระดับนานาชาติอื่น ๆ จะปฏิบัติการในพื้นที่ "มีความสำคัญสูง" ในปีแรกของการดำเนินการ CSHD ได้เคลียร์พื้นที่ 163,000 ตารางเมตร และนำผู้คนกว่า 2,400 คนกลับคืนสู่ที่ดินที่เคยอันตรายเกินกว่าจะทำการเกษตรหรืออยู่อาศัยได้ CSHD ทำเช่นนี้โดยมีค่าใช้จ่ายเฉลี่ย 4,314 ดอลลาร์สหรัฐต่อเดือน
CSHD ได้รับทุนหลักจากพันธมิตรในสหรัฐและออสเตรเลีย ได้แก่กองทุนบรรเทาภัยจากทุ่นระเบิด และคณะเก็บกู้ทุ่นระเบิดของทหารผ่านศึกเวียดนามในกัมพูชา ใน พ.ศ. 2552 สำนักงานกำจัดและลดอาวุธ ในสังกัดกระทรวงการต่างประเทศสหรัฐ ได้มอบเงินสนับสนุนกองทุนบรรเทาภัยจากทุ่นระเบิดจำนวน 100,000 ดอลลาร์สหรัฐ เพื่อช่วย CSHD ในการทำงานเพื่อกวาดล้างเศษซากของสงคราม (explosive remnants of war, ERW) ใน "หมู่บ้านที่มีลำดับความสำคัญต่ำ" ในกัมพูชา การระดมทุนอย่างต่อเนื่องนั้นไม่แน่นอน เนื่องจาก CSHD ต้องแข่งขันกับองค์กรพัฒนาเอกชนด้านทุ่นระเบิดขนาดใหญ่ เช่นองค์กรกลุ่มที่ปรึกษาเรื่องทุ่นระเบิด (Mines Advisory Group) และกองทุนฮาโลเพื่อเก็บกู้ระเบิด (Halo Trust)
การตอบรับ

ใน พ.ศ. 2548 หนังสือ Children and the Akira Landmines Museum (アキラの地雷博物館とこどもたち) ได้รับการตีพิมพ์เป็นภาษาญี่ปุ่น โดยมีอากีราเป็นผู้เขียนหลัก
ในปี 2549 มังงะเรื่อง Mitsurin Shonen ~Jungle Boy~ (密林少年~ジャングル・ボーイ~) โดยอากิระ ฟูกายะ (深谷 陽, Akira Fukaya) ได้รับการตีพิมพ์ มังงะเรื่องนี้ไม่เพียงแต่รายงานเรื่องราวของอากีราเท่านั้น แต่ยังรวมถึงการประชุมที่ผู้เขียนมีกับอากีราอีกด้วย หนังสือเล่มที่สองได้รับการตีพิมพ์ใน พ.ศ. 2550 และฉบับแปลภาษาฝรั่งเศส Enfant Soldat ได้รับการตีพิมพ์ในปี 2552 โดยสำนักพิมพ์ Éditions Delcourt
ภาพยนตร์สารคดีเรื่อง A Perfect Soldier ที่บรรยายชีวิตของอากีรา ออกฉายในปี 2553
ในเดือนกรกฎาคม พ.ศ. 2553 อากีราได้รับเลือกให้เป็นฮีโร่ของซีเอ็นเอ็น (CNN Hero) และในเดือนกันยายน เขาได้รับเลือกให้เป็น 10 อันดับแรกของ CNN Hero ประจำปี 2553
เมื่อวันที่ 12 สิงหาคม พ.ศ. 2555 อากีราได้รับเกียรติจากมูลนิธิมันแฮ (만해사상실천선양회, SPPMT) ในเกาหลีใต้ โดยได้รับรางวัลมันแฮด้านสันติภาพของมูลนิธิ ประจำปี 2555 ในเดือนกุมภาพันธ์ พ.ศ. 2556 อากีราได้รับทุนพอล พี. แฮร์ริสเพื่อสันติภาพและการแก้ไขข้อขัดแย้งจากสโมสรโรตารีเกรเวนเฮิร์สต์ รัฐออนแทรีโอ ประเทศแคนาดา
ชีวิตส่วนตัว

ภาพยนตร์สารคดีเรื่อง A Perfect Soldier บอกเป็นนัยว่าอากีราประสบปัญหาทางจิต รวมถึงภาวะซึมเศร้า อารมณ์แปรปรวน ฝันร้าย และความวิตกกังวล ซึ่งเป็นผลมาจากประสบการณ์ที่เจ็บปวดของเขาในฐานะทหาร
แหล่งข่าวหลายแห่งระบุว่าอากีรามีปัญหาสุขภาพเนื่องจากการสัมผัสกับสารเคมีที่ระเบิดได้เช่น ทีเอ็นที และอาร์ดีเอกซ์ ซ้ำ ๆ เป็นเวลานาน
ในเดือนสิงหาคม พ.ศ. 2561 อากีราถูกจับกุมฐานเก็บวัตถุระเบิดที่บรรจุสารเฉื่อยซึ่งปลดชนวนแล้วไว้ที่พิพิธภัณฑ์ทุ่นระเบิดกัมพูชา เขาถูกกล่าวหาว่าไม่มีใบอนุญาตให้แสดงอาวุธ พิพิธภัณฑ์ถูกปิดเป็นเวลาสามเดือน และได้เปิดดำเนินการอีกครั้งหลังจากนั้น
ดูเพิ่ม

พิพิธภัณฑ์ทุ่นระเบิดกัมพูชา
แหล่งข้อมูลอื่น

พิพิธภัณฑ์ทุ่นระเบิดกัมพูชา. cambodialandminemuseum.org.
Cambodian Self Help Demining.
ศูนย์ปฏิบัติการทุ่นระเบิดกัมพูชา. cmac.org.kh.
คณะเก็บกู้ทุ่นระเบิดของทหารผ่านศึกเวียดนาม – ในกัมพูชา. optushome.com.au.
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  สหรัฐ 
อื่น ๆ:  IdRef
ศูนย์การแพทย์สมเด็จพระเทพรัตนราชสุดาฯ สยามบรมราชกุมารี

| โรงพยาบาลศูนย์การแพทย์สมเด็จพระเทพรัตนราชสุดาฯ สยามบรมราชกุมารี คณะแพทยศาสตร์ มหาวิทยาลัยศรีนครินทรวิโรฒ |
| --- | --- |
ด้านหน้าศูนย์การแพทย์

ภูมิศาสตร์
ที่ตั้ง: มหาวิทยาลัยศรีนครินทรวิโรฒ องครักษ์ ถนนรังสิต-นครนายก ตำบลองครักษ์  อำเภอองครักษ์ จังหวัดนครนายก, ประเทศไทย
หน่วยงาน
รูปแบบทุน: รัฐบาล
ประเภท: โรงพยาบาลเพื่อการเรียนการสอน
สังกัด: คณะแพทยศาสตร์ มหาวิทยาลัยศรีนครินทรวิโรฒ
บริการสุขภาพ
แผนกฉุกเฉิน: มี
จำนวนเตียง: 433 เตียง
ลิงก์
เว็บไซต์: medicine.swu.ac.th/msmc/
ศูนย์การแพทย์สมเด็จพระเทพรัตนราชสุดาฯ สยามบรมราชกุมารี เป็นโรงพยาบาลในสังกัดคณะแพทยศาสตร์ มหาวิทยาลัยศรีนครินทรวิโรฒ ตั้งอยู่ภายในมหาวิทยาลัยศรีนครินทรวิโรฒ องครักษ์ ถนนรังสิต-นครนายก ตำบลองครักษ์ อำเภอองครักษ์ จังหวัดนครนายก เป็นโรงพยาบาลสำหรับการเรียนการสอนและฝึกวิชาชีพของคณะแพทยศาสตร์, คณะพยาบาลศาสตร์ และ คณะกายภาพบำบัด ของมหาวิทยาลัยศรีนครินทรวิโรฒ ควบคู่ไปกับโรงพยาบาลมหาวิทยาลัยอีกแห่งคือศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ ในจังหวัดนนทบุรี
ประวัติ

ศูนย์การแพทย์สมเด็จพระเทพรัตนราชสุดา ฯ สยามบรมราชกุมารี เริ่มโครงการมาตั้งแต่ พ.ศ. 2535 เพื่อเฉลิมพระเกียรติเนื่องในวโรกาสที่สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารีเจริญพระชนมายุ ครบ 35 พรรษา และก่อสร้างแล้วเสร็จเมื่อ พ.ศ. 2542 และมีพิธีเปิดอย่างเป็นทางการเมื่อวันที่ 2 พฤศจิกายน พ.ศ. 2544   โดยมีวัตถุประสงค์คือเป็นสถาบันในการจัดการเรียนการสอนของคณะแพทยศาสตร์และนิสิตคณะอื่นๆ ในสายวิทยาศาสตร์สุขภาพที่เกี่ยวข้อง รวมทั้งเป็นแหล่งวิจัยที่มีคุณภาพ โดยเฉพาะการวิจัยในทางคลินิค ซึ่งมีพื้นที่การดำเนินงานครอบคลุมทั้งสิ้น 5 จังหวัด ได้แก่ จังหวัดนครนายก ปราจีนบุรี สระแก้ว ฉะเชิงเทรา ระยอง และชลบุรี
บริการทางการแพทย์

ศูนย์การแพทย์สมเด็จพระเทพ ฯ เป็นโรงพยาบาลขนาด 360 เตียง  พื้นที่ทั้งสิ้น 58,595 ตารางเมตร โดยได้เปิดบริการรักษาด้วยแพทย์ผู้เชี่ยวชาญเฉพาะทาง ปัจจุบันเปิดบริการทั้งสิ้น 11 สาขา คือ สาขาสูติศาสตร์นรีเวชวิทยา, สาขากุมารเวชศาสตร์, สาขาอายุรศาสตร์, สาขาศัลยศาสตร์, สาขาศัลยศาสตร์ออโธปิดิกส์, สาขาทันตกรรม, สาขารังสีวิทยา, สาขาโสต ศอ นาสิก, สาขาจักษุ, สาขาเวชศาสตร์ฟื้นฟู และสาขาจิตเวชศาสตร์ ในตอนแรก ทางโรงพยาบาลได้เปิดรับรักษาผู้ป่วยในจำนวน 30 เตียง จนได้ขยายศักยภาพการดำเนินงานเพิ่มขึ้นตามลำดับ เพื่อให้สามารถรองรับความต้องการของผู้รับบริการที่เพิ่มขึ้น ปัจจุบันสามารถรับรักษาผู้ป่วยในได้ทั้งสิ้น 500 เตียง
ดูเพิ่ม

มหาวิทยาลัยศรีนครินทรวิโรฒ
คณะแพทยศาสตร์ มหาวิทยาลัยศรีนครินทรวิโรฒ
แหล่งข้อมูลอื่น

คณะแพทยศาสตร์ มหาวิทยาลัยศรีนครินทรวิโรฒ
| ด ค กโรงพยาบาลแห่งคณะแพทยศาสตร์ มหาวิทยาลัยศรีนครินทรวิโรฒ |
| --- | --- | --- |
| โรงพยาบาล | ศูนย์การแพทย์สมเด็จพระเทพรัตนราชสุดาฯ สยามบรมราชกุมารี • ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ |  |
แพตสเตเดียม

| --- | --- |


ชื่อเดิม: สนามการท่าเรือ
ที่ตั้ง: กรุงเทพ, ไทย
ขนส่งมวลชน:  สถานีคลองเตย, สถานีศูนย์การประชุมแห่งชาติสิริกิติ์
เจ้าของ: การท่าเรือแห่งประเทศไทย
ผู้ดำเนินการ: การท่าเรือแห่งประเทศไทย
พื้นผิว: หญ้า
เปิดใช้สนาม: พ.ศ. 2510
การใช้งาน
การท่าเรือ
แพตสเตเดียม หรือชื่อเดิมคือ สนามกีฬาการท่าเรือแห่งประเทศไทย ตั้งอยู่ใน เขตคลองเตย กรุงเทพมหานคร ปัจจุบันเป็นใช้เป็นสนามเหย้าของทีม การท่าเรือ มีความจุ 8,000 ที่นั่ง
ประวัติ

แพตสเตเดียมเริ่มก่อสร้างพร้อมกับการก่อตั้งทีมเมื่อปี 2510 โดยหน้าตาสนามนั้นเดิมเป็นสนามฟุตบอล (ไม่มีลู่วิ่ง) ซึ่งเหมือนสนามทีโอที, ลีโอสเตเดียม และธันเดอร์โดมที่เป็นสนามบอลเก่าแก่ โดยอัฒจันทร์ด้านแรกที่เรียกว่าโซน A สร้างสูงจึงทำให้ไม่ค่อยน่าชมการแข่งขันสักเท่าไหร่ เนื่องจากว่าการก่อสร้างต้องการให้ชั้นล่างเป็นฟิตเนส และห้องนักข่าว
แพตสเตเดียมเริ่มการต่อเติมขยายสนามครั้งแรกเมื่อปี 2552 โดยขยายตรงที่นั่งตรงข้ามที่เรียกว่าโซน C ขยายที่นั่งด้านซ้ายจากอัฒจันทร์หลักเรียกว่าโซน B และขยายอีกครั้งเมื่อปี 2554 โดยขยายโซน C ขึ้นไปอีกชั้น กับ โซนขวามือของโซน A คือโซน D
ที่นั่ง

โซน A (main stand) เป็นอัฒจันทร์มีหลังคาทิศใต้เฉียงตะวันตก โดยหากมองจากสนามด้านซ้ายมือเป็นที่นั่งเจ้าบ้านและขวามือเป็นที่นั่งทีมเยือน โดยทีมเยือนที่มาดูการท่าเรือไทยมีมากสุดคือ บุรีรัมย์กฟภ, เมืองทอง และ ชลบุรี ตามลำดับ แฟนบอลเจ้าบ้านจะโดนแดดในช่วงแรกของการแข่งขัน เป็นตั๋วยืนทั้งสิ้นมีแปดชั้นที่นั่งจุได้เจ้าบ้านและทีมเยือนข้างละประมาณ 1,500 คน รวมเป็นประมาณ 3,000 คน
โซน B อัฒจันทร์ทิศตะวันตก เป็นตั๋วยืนทั้งสิ้น มีความสูงทั้งหมดสิบสองชั้นจุคนได้ประมาณ 1,200 คน โซนนี้ไม่โดนแดดเพราะว่าตึกเอสเอสพีสองบังแดดใว้
โซน C (สิงห์โซน c.พันธุ์ดุ) อัฒจันทร์ทิศเหนือเฉียงตะวันออก ชั้นล่างเป็นตั๋วนั่งแต่ทุกคนจะยืนบนเก้าอี้มีแปดชั้นเก้าอี้ และ ชั้นบนเป็นตั๋วยืนมีแปดชั้นเก้าอี้ โซนนี้โดนแดดและจะมีคนดูมากสุดเพราะอยู่ติดสนามสุด ตรงหน้าสนามหลักจะมีแก๊งค์ครอบครัว "จักขุประสาท" และเพื่อน ๆ มาดักนั่งดูทุกนัดเจ้าบ้าน ความจุรวมประมาณ 5,000 คน
โซน D อัฒจันทร์ทิศตะวันออก เป็นตั๋วนั่งมีเก้าอี้มีแปดชั้นเก้าอี้ความจุรวมประมาณ 800 คน
แพตสเตเดียมไม่มีที่นั่งตรงมุมซึ่งในไทยลีกมีสโมสรเดียวที่สนามมีที่นั่งมุมคือเมืองทองยามาฮ่าสเตเดียม แพตสเตเดียมเคยมีผู้ชมมากที่สุดคือคู่ที่เจอบุรีรัมย์กฟภเมื่อวันที่ 25 ก.ย. 11 จำนวนคนทั้งสิ้น 6,916 คน
แหล่งข้อมูลอื่น

THAI PREMIER LEAGUE 2011 เก็บถาวร 2012-01-15 ที่ เวย์แบ็กแมชชีน
13°42′54.54″N 100°33′34.98″E﻿ / ﻿13.7151500°N 100.5597167°E﻿ / 13.7151500; 100.5597167
| ด ค กสโมสรฟุตบอลการท่าเรือ |
| --- | --- |
 เอเชีย  ฤดูกาลปัจจุบัน 
สนามเหย้า:  แพตสเตเดียม 
โศกนาฏกรรม:  เหตุการณ์ความไม่สงบในฟุตบอลถ้วยพระราชทาน ก 
ฤดูกาล:  2558  2559  2560  2561  2562  2563–64  2564–65  2565–66  2566–67 
บุคลากร:  นวลพรรณ ล่ำซำ  เฉลิมโชค ล่ำซำ  นวลวรรณ พรรณเชษฐ์  องอาจ ก่อสินค้า 
บทความที่เกี่ยวข้อง:  เขตคลองเตย  การท่าเรือแห่งประเทศไทย  เมืองไทยประกันชีวิต 
| ด ค กสนามกีฬาไทยลีก |
| --- | --- |
สนามใน ฤดูกาลปัจจุบัน (2567–68):  ช้างอารีนา (บุรีรัมย์ ยูไนเต็ด)  แพตสเตเดียม (การท่าเรือ)  ดราก้อน โซลาร์ พาร์ค (ราชบุรี)  สนามกีฬากลางขอนแก่น (ขอนแก่น ยูไนเต็ด)  บีจีสเตเดียม (บีจี ปทุม ยูไนเต็ด)  สนามกีฬาโรงเรียนกีฬาเทศบาลนครนครปฐม (นครปฐม ยูไนเต็ด)  สนามทะเลหลวง (สุโขทัย)  พิชญสเตเดียม (หนองบัว พิชญ)  ลำพูน วอร์ริเออร์ สเตเดียม (ลำพูน วอร์ริเออร์)  ทรูสเตเดียม (ทรูแบงค็อก ยูไนเต็ด)  สนามเฉลิมพระเกียรติ 80 พรรษา (นครราชสีมา มาสด้า)  สนามกีฬากลางระยอง (ระยอง)  สามอ่าวสเตเดียม (พีที ประจวบ)  ลีโอ เชียงราย สเตเดียม (ลีโอ เชียงราย ยูไนเต็ด)  ธันเดอร์โดมสเตเดียม (เมืองทอง ยูไนเต็ด) 
สนามที่เคยใช้แข่งขัน:  ชลบุรี ยูทีเอ สเตเดียม  สนามบุณยะจินดา  สนามกีฬากลางตราด  สนามกีฬาสมโภชเชียงใหม่ 700 ปี  แม่กวงสเตเดียม  สนามกีฬากลางจังหวัดลำปาง  เขาพลองสเตเดียม  สนามกีฬาราชนาวี สัตหีบ  สนามกีฬาลาดกระบัง 54  สนามกีฬากลางสุพรรณบุรี  สนามศรีนครลำดวน  สมุทรปราการสเตเดียม  สนามกีฬากลางสมุทรสงคราม  ยูเอ็มที สเตเดียม  สนามทีโอที สเตเดียม  สนามกีฬาเฉลิมพระเกียรติ 72 พรรษา  สนามกีฬาเฉลิมพระเกียรติ เทศบาลนครนนทบุรี  สนามกีฬาหนองปรือ  พีทีทีสเตเดียม  สนาม ม.มหิดล ศาลายา  สนามศรีราชา ซูซูกิ สเตเดี้ยม  สนามกีฬาติณสูลานนท์  สนามกีฬากลางสระบุรี  สนามกีฬากองทัพบก  สนามกีฬาธูปะเตมีย์  เขากระโดง สเตเดียม  ราชมังคลากีฬาสถาน  สนามฟุตบอลเทพหัสดิน  สนามศุภชลาศัย
ทวินันท์ อนุกูลประเสริฐ

| ทวินันท์ อนุกูลประเสริฐ |
| --- | --- |
เกิด: 13 เมษายน พ.ศ. 2542 (25 ปี) กรุงเทพมหานคร ประเทศไทย
สัญชาติ: ไทย
ส่วนสูง: 178 เซนติเมตร
น้ำหนัก: 65 กิโลกรัม
การศึกษา: มหาวิทยาลัยเกษตรศาสตร์ คณะบริหารธุรกิจ สาขา การตลาด (หลักสูตรนานาชาติ)
อาชีพ: นักแสดง นักร้อง
ปีที่แสดง: พ.ศ. 2565 - ปัจจุบัน
ผลงานเด่น:   ทะเล - รักสลับโลก  ทะเล - Our Skyy2 ตอน รักสลับโลก Vice Versa  เดย์ - Last Twilight ภาพนายไม่เคยลืม  เต้ - The Trainee ฝึกงานเทอมนี้ รักพี่ได้มั้ย 
สังกัด: จีเอ็มเอ็มทีวี
ทวินันท์ อนุกูลประเสริฐ (เกิด 13 เมษายน 2542) เป็นนักแสดงชาวไทย
ประวัติ

ทวินันท์ อนุกูลประเสริฐ มีชื่อเล่นว่า ซี เกิดเมื่อวันที่ 13 เมษายน 2542 ซีสำเร็จการศึกษาระดับมัธยมศึกษาจากโรงเรียนนานาชาติเซนต์สตีเฟ่นส์ (St. Stephen’s International School) และระดับปริญญาตรีจากคณะบริหารธุรกิจ สาขาการตลาด (หลักสูตรนานาชาติ) มหาวิทยาลัยเกษตรศาสตร์ โดยได้เข้ารับพระราชทานปริญญาบัตรเมื่อวันที่ 12 ตุลาคม 2565
เข้าสู่วงการบันเทิง

ทวินันท์เข้าสู่วงการบันเทิง ด้วยการเป็นนักแสดงในสังกัดจีเอ็มเอ็มทีวี เริ่มการแสดงด้วยการแสดงเป็น ปังปอนด์ ในซีรีส์เรื่อง 55:15 Never Too Late จากนั้นก็ได้รับบทนำครั้งแรกในซีรีส์เรื่องรักสลับโลก โดยเขารับบท ทะเล ประกบคู่กับ จิมมี่ จิตรพล โพธิวิหค
ผลงาน / ซีรีส์

| ปี | ผลงาน / ซีรีส์ | รับบท | ออกอากาศ |
| --- | --- | --- | --- |
| 2564 | 55:15 Never Too Late | ปังปอนด์ | Disney+ Hotstar, จีเอ็มเอ็ม 25 |
| 2565 | รักสลับโลก Vice Versa | ทะเล | จีเอ็มเอ็ม 25 |
| 2566 | Our Skyy2 ตอน รักสลับโลก Vice Versa | ทะเล | จีเอ็มเอ็ม 25 |
| 2566 | Last Twilight ภาพนายไม่เคยลืม | เดย์ | จีเอ็มเอ็ม 25 |
| 2567 | The Trainee ฝึกงานเทอมนี้ รักพี่ได้มั้ย | เต้ | จีเอ็มเอ็ม 25 |
| 2567 | สายรหัสเทวดา Perfect 10 Liners | ท้องฟ้า | จีเอ็มเอ็ม 25 |
| 2568 | ทำนายทายทัพ My Magic Prophecy | อินทุ | จีเอ็มเอ็ม 25 |
2568:
เพลง

เพลง เป็นเธอใช่ไหม เพลงประกอบ รักสลับโลก Vice Versa
เพลง The Key เพลงประกอบ รักสลับโลก Vice Versa ร้องคู่ จิตรพล โพธิวิหค
เพลง ใครคลั่งรักมากกว่ากัน เพลงประอบ Our Skyy 2 ตอน  รักสลับโลก Vice Versa ร้องคู่ จิตรพล โพธิวิหค
เพลง ประตูวิเศษ เพลงประกอบ Last Twilight ภาพนายไม่เคยลืม  ร้องคู่ จิตรพล โพธิวิหค
เพลง ต้องโทษดาว (Day Version) เพลงประกอบ Last Twilight ภาพนายไม่เคยลืม
เพลง แกล้งป่วย ร้องคู่ จิตรพล โพธิวิหค
เพลง เพราะฉันมีเธออยู่ ร้องคู่ จิตรพล โพธิวิหค
ประธานาธิบดีกานา

| ประธานาธิบดี แห่งสาธารณรัฐกานา |
| --- | --- |
ตราประจำตำแหน่ง
ธงประจำตำแหน่ง
ผู้ดำรงตำแหน่งคนปัจจุบัน จอห์น ดรามานี มาฮามา ตั้งแต่ 7 มกราคม ค.ศ. 2025
การเรียกขาน: ฯพณฯ
จวน: Jubilee House
วาระ: 4 ปี (ต่ออายุได้ครั้งเดียว)
ผู้ประเดิมตำแหน่ง: กวาเม อึนกรูมา ก่อตั้งสาธารณรัฐ เจอร์รี รอว์ลิงส์ รัฐธรรมนูญฉบับปัจจุบัน
สถาปนา: วันสาธารณรัฐ 1 กรกฎาคม ค.ศ. 1960 รัฐธรรมนูญ ค.ศ. 1992 15 พฤษภาคม ค.ศ. 1992
รอง: รองประธานาธิบดีกานา
เงินตอบแทน: 76,000 เหรียญสหรัฐต่อปี
เว็บไซต์: (ในภาษาอังกฤษ) presidency.gov.gh (ในภาษาอังกฤษ) ghana.gov.gh
ประธานาธิบดีกานา (อังกฤษ: President of Ghana) หรือเรียกอย่างเป็นทางการว่า ประธานาธิบดีแห่งสาธารณรัฐกานา (อังกฤษ: President of the Republic of Ghana) เป็นประมุขแห่งรัฐ หัวหน้ารัฐบาล และผู้บัญชาการทหารสูงสุดของกองทัพกานา ผู้ดำรงตำแหน่งคนปัจจุบันคือจอห์น ดรามานี มาฮามา
คุณสมบัติ

ตามบทที่ 8 มาตรา 62 ของรัฐธรรมนูญของประเทศกานา ค.ศ. 1992 บุคคลจะไม่มีคุณสมบัติสำหรับการเลือกตั้งเป็นประธานาธิบดีของประเทศกานา เว้นแต่:
(ก) เป็นพลเมืองของประเทศกานาโดยกำเนิด
(ข) มีอายุครบสี่สิบปีบริบูรณ์แล้ว; และ
(ค) เป็นบุคคลที่มีคุณสมบัติอย่างอื่นที่จะได้รับเลือกเป็นสมาชิกรัฐสภา เว้นแต่จะต้องไม่ตัดคุณสมบัติที่กำหนดไว้ในวรรค (ค) (ง) และ (จ) ของข้อ (2) ของมาตรา 94 ของรัฐธรรมนูญนี้ ในส่วนที่เกี่ยวกับบุคคลดังกล่าวโดยการอภัยโทษจากประธานาธิบดีหรือเมื่อพ้นกำหนดเวลาตามที่กำหนดไว้ในข้อ (5) ของบทนั้น
ผู้สมัครชิงตำแหน่งประธานาธิบดีต้องยื่นเอกสารการเสนอชื่อซึ่งลงนามโดยผู้ลงคะแนนเสียงที่ลงทะเบียนอย่างน้อยสองคนในแต่ละเขต และระบุชื่อรองประธานาธิบดีด้วย
ประธานาธิบดีกานามีวาระสี่ปี และจำกัดการดำรงตำแหน่งไว้เพียงสองวาระ ไม่ว่าจะสืบทอดหรือแยกจากกัน ประธานาธิบดีคนแรกที่มีการจำกัดระยะเวลาคือ Jerry Rawlings ในปี ค.ศ. 2001
หากประธานาธิบดีเสียชีวิต ลาออก ไร้ความสามารถถาวร หรือถูกถอดถอนจากตำแหน่ง รองประธานาธิบดีจะขึ้นดำรงตำแหน่งประธานาธิบดีโดยอัตโนมัติตามวาระที่เหลืออยู่ หากรองประธานาธิบดีขึ้นสู่ตำแหน่งประธานาธิบดีก่อนที่วาระของประธานาธิบดีจะสิ้นสุดลงมากกว่ากึ่งหนึ่ง รองประธานาธิบดีจะได้รับอนุญาตให้ดำรงตำแหน่งประธานาธิบดีได้เพียงวาระเดียวเท่านั้น ถ้าทั้งประธานาธิบดีและรองประธานาธิบดีไม่สามารถปฏิบัติหน้าที่แทนประธานาธิบดีได้ ให้ประธานรัฐสภาเป็นรักษาการประธานาธิบดี และจะต้องจัดให้มีการเลือกตั้งใหม่ภายในสามเดือน
การสาบานตนเข้ารับตำแหน่ง

ประธานาธิบดีกานาต้องเข้าสาบานตนที่ถูกเรียบเรียงโดยประธานผู้พิพากษาต่อหน้ารัฐสภาและพลเมืองของกานา เพื่อเตือนสติประธานาธิบดีที่ได้รับเลือกว่าจะต้องทำสิ่งต่อไปนี้:
"ข้าพเจ้า _______________ ได้รับเลือกให้ดำรงตำแหน่งระดับสูงของประธานาธิบดีแห่งสาธารณรัฐกานา (ในนามของพระเจ้าผู้ทรงฤทธานุภาพ) ขอสาบาน) (ยืนยันอย่างเคร่งขรึม) ว่าข้าพเจ้าจะซื่อสัตย์และแน่วแน่ต่อสาธารณรัฐกานา ว่าข้าพเจ้าจะรักษา คุ้มครอง และปกป้องรัฐธรรมนูญแห่งสาธารณรัฐกานาตลอดเวลา และข้าพเจ้าอุทิศตนเพื่อการรับใช้และความเป็นอยู่ที่ดีของประชาชนในสาธารณรัฐกานา และทำสิ่งที่ถูกต้องให้กับบุคคลทุกประเภท
ข้าพเจ้า (ขอสาบานอย่างเคร่งขรึม) (ขอยืนยันอย่างเคร่งขรึม) ว่าข้าพเจ้าถ้าหากฝ่าฝืนคำสาบานนี้เมื่อใดก็ตาม ข้าพเจ้าจะยอมจำนนต่อกฎหมายของสาธารณรัฐกานาและรับโทษตามกฎหมาย (ดังนั้นขอพระเจ้าคุ้มครองข้าพเจ้าด้วย)" (So help me God)"
เกียรติยศ

หลังจากที่ประธานาธิบดีที่มาจากการเลือกตั้งสาบานตนเข้ารับตำแหน่งแล้ว จะมีการมอบเครื่องราชอิสริยาภรณ์ต่อไปนี้ให้กับประธานาธิบดี สิ่งเหล่านี้ใช้แสดงยศตำแหน่งและใช้ในโอกาสพิเศษ
ดาบของประธานาธิบดี  (image), ที่นั่งประธานาธิบดี, ธงประจำตำแหน่งประธานาธิบดี, ดาบของรัฐและที่นั่งไม้แกะสลักซ้อนทับด้วยทองคำ